proxectonos/corpus_dominio_legal_administrativo_tmp huggingface dataset:
PLAN DE OCUPACION CON SERVIZOS DE TEMPADA DO CONCELLO DE REDONDELA 2015
ADMINISTRACIÓN LOCAL — Municipal — Redondela (Outros documentos, notificacións e informacións públicas, 05/05/2015)

É obxecto da presente licitación o outorgamento de autorización das seguintes instalacións e ocupacións temporais nas praias do Concello que se indican: PRAIA DE CESANTES: Tres quioscos de xelados e refrescos, identificados en plano, onde se indica a situación coas denominacións A-B-C. As proposicións para tomar parte na poxa, presentaranse no prazo de 15 días naturais a partir da publicación do anuncio no B. O. P., no rexistro xeral do Concello, aportando a documentación que figura no prego. Para optar á adxudicación, os interesados deberán ofrecer como mínimo as cantidades, por quiosco, que se indican: Quiosco A: 500 Euros Quiosco B: 700 Euros Quiosco C: 1.500 Euros 300,00 euros por quiosco.20 € por m2. de ocuación (deberá constituirse na Caja General de Depositos de la Delegación de Hacienda, ou en cualquera das súas sucursais, ou mediante o correspondente aval bancario) No Departamento de Interior do Concello, en días laborables, de 9 a 14 horas. Redondela, 30 de marzo de 2015.—O Alcalde, Javier Bas Corugeira.
EXECUCIÓN DE TÍTULOS XUDICIAIS 87/2015 NOTIFICANDO A TRABAJOS NAVALES E INDUSTRIALES, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 07/10/2015)

Fago saber: Que no procedemento EXECUCIÓN DE TÍTULOS XUDICIAIS 87/15, seguidos a instancia de T. G. S. S. fronte á empresa TRABAJOS MAVALES E INDUSTRIALES, S. L., ditouse a seguinte resolución, da que se achega un extracto: “Decreto: Secretaria Xudicial Dª. YORDANKA GEORGIEVA SUAREZ CARTAVIO SIMEONI.—VIGO, vintecinco de setembro de dous mil quince. Primeiro: A T. G. S. S. presentou demanda de execución de sentenza de data 30.09.14 fronte a entidade “TRABAJOS NAVALES E INDUSTRIALES S. L.” (Seguen fundamentos de dereito e parte dispositiva). Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a TRABAJOS NAVALES E INDUSTRIALES, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. VIGO, vintecinco de setembro de dous mil quince.—A Secretaria Xudicial.
EXPEDIENTE 2015/1, RETIRADA DE VEHÍCULO ABANDONADO
ADMINISTRACIÓN LOCAL — Municipal — Ribadumia (Outros documentos, notificacións e informacións públicas, 07/09/2015)

Remito, para súa publicación no Boletín Oficial de Pontevedra (BOP), de conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e sen que fose posible notificala resolución recaída no expediente administrativo que se relaciona, publicación do expediente administrativo, no cal se ditou resolución da Alcaldía autorizando o traslado do vehículo a un centro autorizado de tratamento para a súa posterior destrución e descontaminación, de acordo co disposto no artigo 86.1, da Lai 18/2009, de 23 de novembro, polo que se modifica o texto articulado da Lei sobre Tráfico, Circulación de Vehículos a Motor e Seguridade Viaria, aprobado polo Real Decreto Lexislativo 339/1990, de 2 de marzo, en materia sancionadora. Ribadumia, a 27 de agosto de 2015.—O Alcalde-Presidente, David J. Castro Mougán.
PERIODICIDADE SESIÓNS XUNTA DE GOBERNO.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/06/2015)

A Xunta de Goberno Local, o día 13 de xuño de 2015, adoptou o seguinte acordo: A Xunta de Goberno Local é un órgano de existencia obrigatoria neste Concello de conformidade co establecido no artigo 126 da Lei 7/1985, de 2 de abril, reguladora de bases de réxime local, no artigo 59.2-b da Lei 5/1997, de 22 de xullo, de administración local de Galicia e artigos 19 e ss. do Regulamento orgánico do goberno e da administración do Concello de Pontevedra. O Pleno a través do Regulamento orgánico do goberno e da administración do Concello de Pontevedra, de conformidade co artigo 211 da Lei 5/1997, fixou no seu artigo 23.6 a periodicidade das sesións da Xunta de Goberno Local con carácter semanal. Polo tanto, a Xunta de Goberno Local, por unanimidade, Primeiro.—A Xunta de Goberno Local do Concello de Pontevedra reunirase, en sesión ordinaria, tódolos luns de cada semana ás 10 horas; se o día sinalado fose inhábil a sesión ordinaria celebrarase ó día seguinte hábil e a mesma hora. Segundo.—Notifíquese a presente resolución, persoalmente, ós señores Concelleiros interesados dese conta ao Pleno da Corporación na primeira sesión que celebre, e publíquese no Boletín Oficial da Provincia. O que se fai público para xeral coñecemento e oportunos efectos. Pontevedra, 13 de xuño de 2015.—O Alclalde, German Esteban Ignacio Manuel Tosum Lesaca.
DH. A36.19024. CONCESIÓN A JOSE MARÍA GARCÍA MIGUÉLEZ DUN CAUDAL DE AUGA DE 0,0350 L/S. EN BIDUEIROS (AGOLADA).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 29/04/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 14 de abril de 2015 e como resultado do expediente incoado ó efecto, outorgóuselle a José María García Miguélez unha concesión de 1099 m3 anuais de auga que procede dun manancial situado en Bidueiros, na parroquia de Ferreiroa (San Pedro), no concello de Agolada (Pontevedra), con destino a uso gandeiro e rega de parcela. Número Expte.: DH. A36.19024 Santiago de Compostela, 14 de abril de 2015.—A Xefa do Servizo de Tramitación Técnico-Administrativa do Dominio Público Hidráulico, Gabriela Ioana Hartiti Vladimirova.
BAIXA DE OFICIO NO PADRÓN DE HABITANTES, NOTIFICACIÓN A ABDESLEM LAAOUIBI E OUTROS.
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 26/05/2015)

Habéndose intentado as notificacións a través do servizo de correos as seguintes persoas: SENANTE OMOSIGHO, EL BATOUL, ELORDI GIADANES, AIDA LUCIA DE CASO, MIGUEL YERAY MASCARAY ALONSO AVILÉS E ALEXIS FERNANDO NATIVIDAD ROSARIO NOLAN BATTISTELLI, para presentarse no expediente que se lles instrúe en relación coa baixa de oficio no Padrón Municipal de Habitantes, e ignorándose o seu actual paradoiro, se lle realiza a presente notificación conforme prevén o artigo 59.5 da Lei de réxime xurídico das administracións públicas e do procedemento administrativo común, e na Resolución do 1 de abril de 1997, da Presidencia do Instituto Nacional de Estatística e do Director Xeral de Cooperación Territorial, pola que se ditan instrucións técnicas ós concellos sobre a xestión e revisión do Padrón de Habitantes, para que no prazo de 15 días alegue, por escrito, o que estime mais conveniente na defensa dos seus intereses. Soutomaior, 18 de maio de 2015.—O Alcalde, Agustín Reguera Ocampo.
REQUIRIMENTO POR RESULTAR IMPOSIBLE A NOTIFICACION PERSOAL AO INTERESADO (Mª CARMEN ANTONIO).
ADMINISTRACIÓN LOCAL — Municipal — Mos (Outros documentos, notificacións e informacións públicas, 11/03/2015)

Por non resultar posible practicar a notificación persoal ao interesado no lugar indicado como domicilio, por medio do presente anuncio e conforme ó disposto no art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, notifícase ás persoas que no anexo se mencionan o requirimento de documentación do expediente que se relaciona, que poden recoller na oficina de urbanismo do Concello de Mos. Os interesados disporán dun prazo de quince dias hábiles, contados a partires do día seguinte ao da publicación deste anuncio, para alegar e presentar os documentos e informacións que xulgue pertinentes perante o instructor do expediente. Contra a presente resolución poderá interpor recurso Contencioso-Administrativo perante o Xulgado Contencioso-Administrativo de Pontevedra, no prazo de 2 meses a contar desde o dia seguinte ó da presente notificación (art.8 e 46 da lei 29/1998). Non obstante, e con carácter facultativo, poderá interpor Recurso Potestativo de Reposición ante o propio órgano autor desta resolución no prazo dun mes. Mos, 25 de febreiro de 2015.—A concelleira delegada de Urbanismo, Julia Loureiro Campo.
DH. W36.45703. SOLICITUDE DE CMVMC CABRAL PARA AUTORIZACIÓN DA OBRA PARA SENDA PEONIL DO RIO LAGARES- CABRAL.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 23/04/2015)

A CMVMC Cabral con CIF V36709590 e enderezo rúa do Torreón 8, solicita de Augas de Galicia co CIF: Q1500378C, a autorización de obras na parroquia de Cabral (Santa Mariña), Concello de Vigo. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.45703 As obras solicitadas consisten na Implantación de senda peonil de 4.960 ml. de lonxitude e 2 m. de anchura mediante roza selectiva da franxa de 5 m. de ancho da zona de servidume; apertura de caixa e aporte de material granular de 20 cm. de espesor delimitado por bordillos de granito en 3.960 ml. de senda, colocación de tarima de madeira tratada en zonas húmidas e de terreo inestable en 1.000 ml. de senda e de 200 ml. en acceso a vías existentes; demolición e retranqueo de 330 ml. de peches de bloques e tea metálica existente na zona de servidume e reconstrución de 897 ml. de muros de ribeira de contención de terras utilizando pedras e cachotes na súa gran maioría caídos no leito e retirada de material derrubado dos noiros para recuperar e ampliar o canle do río na zona comprendida entre a rúa Manuel Álvarez e a rúa Figueiras; 13 cruzamentos do leito do río e de regatos afluentes mediante pasarelas de madeira; sinalización da senda mediante 50 fitos de madeira de sección cadrada, 10 unidades de frechas indicadoras nos cruces de camiños e sinalización horizontal e vertical de pasos de peóns nos cruzamentos con pistas e estradas; traballos de reforestación mediante plantación de 1.125 uds. de especies autóctonas e ornamentais ao longo da senda; instalación de 72 uds. de bancos de pedra, pasamáns de ferro e madeira e escaleiras en zonas puntuais de pendentes pronunciadas; na zona de servidume e de dominio público hidráulico do río Lagares, no tramo comprendido entre o parque das Baladas e a avenida de Ramón Nieto, parroquia de Cabral, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 01 de abril de 2015 O Xefe da Área de Autorizacións e Concesións, Elizabeht Flavian Tudorel Guart.
NOTIFICACIÓNS A ABALO MOSQUERA CONCEPCIÓN E 16 MAIS
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 06/04/2015)

Fago saber: de acordo co que establecen os artigos 59.5 da Lei 30/1992, de 26 de novembro, de réxime xurídico das Administracións Públicas e do procedento administrativo común, modificada pola Lei 4/1999, e o 112 da Lei 58/2003, de 17 de decembro, Xeral Tributaria (LXT a partir de agora), e non podendo notificar o acto que se relaciona, a pesar dos dous intentos realizados, ou por constar como descoñecidos no seu domicilio, cítase aos interesados que figuran neste anuncio, para que, no prazo de 15 días naturais a contar desde o seguinte ao desta publicación, retiren personalmente ou por medio dun representante a/s notificación/s que se indican nas oficinas de Recadación Executiva do Concello de Pontecesures, en rua dos Ferreiros 13 baixo, 36002 Pontevedra, de luns a xoves de 9,00 a 14,00 e de 16,00 a 18,00 e venres de 9,00 a 14,00 horas. Ao rematar dito prazo sen a comparecencia, a/s notificación/s entenderanse producida/s a tódolos efectos legais, dende o seguinte día ao do vencemento do prazo antes sinalado. Advírtese mediante o presente que, tal e como se recolle no artigo 112.3 da LXT, " cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, terase por notificado das sucesivas actuacións e dilixencias do devandito procedemento, e manterase o dereito que o asiste a comparecer en calquera momento deste". Unha vez iniciado o período executivo e notificada a providencia de constrinximento, o pagamento da débeda tributaria deberase efectuar nos seguintes prazos: Ingresando na conta ES41-2080-5112-69-3110006261 de Abanca, mediante Xiro postal dirixido a rua dos Ferreiros 13 baixo, 36002 Pontevedra ou en efectivo na caixa da oficina de Recadación de Multas, Teléfono: 986864228 A interposición de calquera recurso non paraliza a tramitación do procedemento, que so poderá suspenderse nos casos e condicións previstos no artigo 73 do R. D. 939/2005 polo que se aproba o Regulamento Xeral de Recadación, 165 da Lei Xeral Tributaria, e 14.2 do R. D. Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Pontecesures, a 10 de marzo de 2015.—Visto e prace, o Tesoureiro.—O Alcalde.
EDICTO APROBACIÓN INICIAL DO ORZAMENTO DO 2016.
ADMINISTRACIÓN LOCAL — Municipal — Mancomunidade do Salnés (Presupostos e cadros de persoal, 23/12/2015)

A Xunta da Mancomunidade do Salnés, na sesión do 18 de decembro de 2015 aprobou inicialmente o orzamento xeral para o exercicio económico 2016 e o cadro de persoal. Queda exposto ao público na Secretaría da Mancomunidade, por prazo de quince días hábiles, contados dende a inserción deste edicto no BOP, para que nese prazo os interesados poidan examinar o expediente e presentar as reclamacións que xulguen pertinentes, de acordo co disposto no artigo 169.1 do Texto Refundido da Lei Reguladora das Facendas Locais. As reclamacións deberanse dirixir ao Sr. Presidente da Mancomunidade do Salnés. De non presentarse reclamacións durante o devandito prazo, o orzamento xeral considerarase definitivamente aprobado. Cambados, a 19 de decembro de 2015.—O Presidente, Gonzalo Durán Hermida.
EXPTE. IN407A 2015/137-4. SOLICITUDE DE ELÉCTRICA DE MOSCOSO SLPARA AUTORIZACIÓN DAS INSTALACIÓNS ELÉCTRICAS QUE SE DESCRIBEN NO CONCELLO DE A LAMA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 10/09/2015)

Resolución do 7 de agosto de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de A LAMA. (expediente IN407A 2015/137-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 7 de agosto de 2015.—O Xefe Territorial, P. A. o Xefe do Servizo de Administración Industrial (Decreto 110/2013, do 4 de xullo), Dennys Nasrallah Ortiz de Mendivil Bober.
LICITACIÓN DO SERVIZO DE CATERING E PERSOAL MONITOR-COIDADOR PARA OS CENTROS DE EDUCACIÓN INFANTIL E PRIMARIA DEPENDENTES DO CONCELLO DE CANGAS PARA OS CURSOS 2015/16 E 2016/17
ADMINISTRACIÓN LOCAL — Municipal — Cangas (Contratos administrativos, 21/08/2015)

A Xunta de Goberno Local en sesión ordinaria celebrada o día 10.08.2015 acordou aprobar o expediente de contratación do “SERVIZO DE CATERING E DE PERSOAL MONITOR/COIDADOR DE COMEDOR ESCOLAR PARA OS CENTROS DE EDUCACIÓN INFANTIL E PRIMARIA DEPENDENTES DO CONCELLO DE CANGAS PARA OS CURSOS ESCOLARES 2015/16 E 2016/17”, iniciando o procedemento de licitación coas seguintes especificacións: a) Organismo: Concello de Cangas b) Dependencia que tramita o expediente: Secretaría c) Obtención da documentación e información: 1.—Dependencia: Apoio Xurídico a Secretaría 2.—Domicilio: Avda. Castelao n.º 2 3.—Localidade e Código Postal: Cangas, 36940 4.—Teléfono: 986.300.050 5.—Fax: 986.304.850 6.—Correo electrónico: apoio. xuridico@cangas. org 7.—Dirección perfil do contratante: www.cangas.org a) Tipo de contrato: administrativo de servizos b) Descrición: servizo de catering e persoal monitor-coidador para comedores escolares en centros de educación infantil e primaria durante os cursos 2015/16 e 2016/17. c) Lugar de execución: Cangas d) Prazo de execución: 2 anos a) Procedemento: aberto con varios criterios de adxudicación b) Tramitación: urxente Valor estimado: 202.745,45 € (artigo 88-TRLCSP: importe total sen incluír o IVE) Tipo de licitación: 4,20 € (10% IVE incluído), mellorable á baixa Durante o prazo de 8 días naturais contados desde o seguinte ó da publicación do anuncio de licitación no BOP Os establecidos na cláusula 14ª do Prego de Cláusulas Administrativas Particulares. Anunciarase no perfil do contratante do Concello de Cangas Os gastos derivados da publicación dos anuncios de licitación serán por conta do adxudicatario. Cangas, 11 de agosto de 2015.—O Alcalde-Presidente, Xosé Manuel Pazos Varela.
PAGAMENTO DOS PREZOS XUSTOS POLAS IMPOSICIÓNS DE SERVIDUMES DE PASO PARA A EXECUCIÓN DO PROXECTO DENOMINADO LMT CT RBT BELOSO, NO CONCELLO DE BUEU. SOLICITUDE DE UNIÓN FENOSA DISTRIBUCIÓN SA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 14/04/2015)

O Xurado de Expropiación de Galicia notificou aos interesados, á empresa beneficiaria da expropiación e a este departamento territorial os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 7 de xullo de 2015, ás 10 horas, na casa do concello de Bueu cómo lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao Alcalde do concello de Bueu para a súa publicación no taboleiro de anuncios da casa do concello, e servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.4 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, 18 de marzo de 2015.—Xefe territorial, Meiyan Maria Asuncion Paloma Sabadell Circuns.
APROBACIÓN DEFINITIVA DA MODIFICACIÓN DE CRÉDITOS 1/2015.
ADMINISTRACIÓN LOCAL — Municipal — Campo Lameiro (Presupostos e cadros de persoal, 26/06/2015)

En cumprimento do artigo 169.1, por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automaticamente elevado a definitivo o acordo plenario data trinta de Marzo de 2015, sobre o expediente de modificación de créditos n.º 1/2015 do Orzamento en vigor, na modalidade de suplemento de créditos, financiado con cargo [ao remanente líquido de tesouraría], que se fai público resumido por capítulos: Contra o presente acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora da devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición do devandito recurso non suspenderá por si soa a efectividade do acto ou acordo impugnado. En Campo Lameiro, a 15 de xuño de 2015.—O Alcalde, Julio G. Sayáns Bugallo.
DELEGACIÓN NA CONCELLEIRA DE PATRIMONIO E EXECUCIÓN FORZOSA DO ACORDO ADOPTADO POLA XUNTA DE GOBERNO LOCAL O 31/10/14.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 09/06/2015)

Por Decreto do Sr. Alcalde-Presidente de data 21 de maio de 2015, resolveuse "Delegar na Concelleira de Patrimonio a execución forzosa do acordo adoptado pola Xunta de Goberno Local o 31 de outubro do 2014 para a recuperación de oficio da posesión municipal da zona de uso público pechada con valado metálico e ocupada por un tobogán acuático con piscina no Paseo da Praia de Samil (nº Propiedade 393 do IMBD)." O que se publica de conformidade co previsto no art.44.2 do R. D. 2568/1986 do Regulamento de Organización, Funcionamento e Réxime Xurídico das Corporación Locais. Vigo, 29 de maio de 2015.—A Concelleira Delegada de Patrimonio, Mª Carmen Silva Rego.
EXPOSICIÓN PÚBLICA DO PADRÓN DE AUGA CORRESPONDENTE AO SEGUNDO TRIMESTRE DE 2015
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 14/08/2015)

A Presidencia desta Corporación, mediante Resolución nº 0595/2015 aprobou o padrón da tasa polo suministro de auga correspondenteao 2º trimestre do exercicio tributario 2015 do Concello da Guarda. A dita Resolución é definitiva en vía administrativa. O padrón fiscal se exporá ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó amparo do previsto no artículo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa polo subministro de auga correspondente ao 2º trimestre do exercicio tributario 2015 do Concello da Guarda será do día 20 de agosto de 2015 ao 20 de outubro de 2015, ámbalas dúas datas inclusive. A taxa deberá satisfacerse a través das seguintes entidades bancarias: ABANCA BBVA BANCO SABADELL BANCO PASTOR BANCO SANTANDER CAIXABANK O vencemento do prazo en periodo voluntario sen ter sido satisfeita a débeda, determinará o comenzo do procedemento de constrinximento, coa percepción do recargo da mora e demáis conceptos exisibles, tal ecomo se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírtese ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. A Guarda, 6 de agosto de 2015.—O Alcalde en funcións, Miguel Ángel Español Otero.
DH. W36.47832. SOLICITUDE UNIÓN FENOSA DE OBRAS EXECUCIÓN DE LIÑA ELÉCTRICA NO LUGAR DE QUINTÁNS–CAMBADOS.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 17/03/2015)

Unión Fenosa Distribución. SA., con DNI A63222533 e enderezo Trav. Vigo 204, solicita de Augas de Galicia co CIF: Q1500378C, a autorización de obras no lugar de As Quintáns, parroquia de Vilariño (Santo Adrián), Concello de Cambados (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47832 As obras solicitadas consisten na execución de liña eléctrica aérea de 70 m de lonxitude desde HV-160-11 existente e colocación de poste na parcela de referencia catastral 7170209NH1077S0001RZ en zona de policía do regato. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambados ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 10 de febreiro de 2015.—O Xefe da Área de Autorizacións e Concesións, Yessica Andrea Kawecki Oriz.
DESIGNACIÓN DE TENENTES DE ALCALDE E MEMBROS DA XUNTA DE GOBERNO LOCAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 13/07/2015)

No uso das atribucións que me confiren o artigo 23 da Lei 7/1985, do 2 de abril, Reguladora das bases do réxime local e artigo 46 do Regulamento de organización, funcionamento e réxime xurídico das entidades locais, aprobado polo Real Decreto 2568/1986, do 28 de novembro, como parte do organigrama municipal deste goberno municipal para o presente mandato, dispoño: PRIMEIRO.- Nomear e designar Tenentes de Alcalde do Concello de Lalín, que substituirán ó Alcalde-Presidente nos supostos de vacante, ausencia ou enfermidade, aos seguintes membros da Xunta de Goberno Local e polo seguinte orde: SEGUNDO.- Designar e nomear como membros da Xunta de Goberno Local deste Concello de Lalín ós seguintes: TERCEIRO.- Dese conta ó Concello Pleno na primeira sesión plenaria que se celebre, publíquese no Boletín Oficial da Provincia, notifíquese ós interesados, surtindo efectos esta resolución dende o día de hoxe. Mandouno e asinouno en Lalín, don Rafael Cuíña Aparicio, Alcalde do Concello de Lalín o día 29 de xuño de 2015.—O Alcalde, diante de mín: O Secretario Xeral, Rafael Cuiña AparicioCésar López Arribas.
EXPTE.7970/407. CONTRATACIÓN DO SERVIZO DE SEGURIDADE E VIXILANCIA PREVENTIVA DO EDIFICIO SEDE DA “XERENCIA MUNICIPAL DE URBANISMO DE VIGO”.
ADMINISTRACIÓN LOCAL — Municipal — Vigo (Contratos administrativos, 11/02/2015)

Anuncio da contratación do servizo de seguridade e vixilancia preventiva do edificio sede da “XerenciaMunicipal de Urbanismo de Vigo”. “Xerencia Municipal de Urbanismo de Vigo”, Servizos Centrais. Nº de expediente 7.970/407. Servizo de seguridade e vixilancia preventiva no edificio sede da “Xerencia Municipal de Urbanismo de Vigo”, os días laborais das 9 ás 20 horas.100.069,52 euros. Non se esixe. Solvencia económico-financeira e técnica conforme pregos ou a seguinte clasificación: grupo “M”, subgrupo “2”, categoría “A”. O prazo rematará aos quince días seguintes ao da última publicación do presente anuncio no BOP ou no DOG. Documentación: a esixida no apartado 7 das FEC do prego de condicións administrativas. Lugar de presentación: Rexistro da Xerencia Municipal de Urbanismo de Vigo (Praza do Rei s/n, ata as 13:30 horas do último día de prazo ou nas formas previstas na cláusula 12ª). Entidade, domicilio e localidade: véxase o punto 6 do anuncio (a data e hora anunciarase no perfil do contratante). www.vigo.org.Vigo, 6 de febreiro de 2015.—A Vicepresidenta, Mª Carmen Silva Rego.
TÁBOA SALARIAL PARA O ANO 2015 DA EMPRESA: MARÍA CARMEN PORTO DIÉGUEZ
XUNTA DE GALICIA — CONSELLERÍA DE TRABALLO E BENESTAR — Xefatura Territorial de Vigo (Convenios colectivos, 23/07/2015)

Visto o Acordo da Comisión Negociadora do convenio colectivo da empresa “Marites Churo Balebona” para o seu persoal, polo que se establece a táboa salarial para o ano 2015 subscrito en representación da parte económica, por unha representación da empresa e da parte social polo delegado de personal en data 24.03.2015. Primeiro.- Dito Acordo foi presentado na Xefatura Territorial de Vigo en data 12 de xuño de 2015. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 y 3 do Real Decreto Lexislativo 1/1995, de 24 de marzo, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, de 28 de mayo, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.-Ordenar a notificación desta Resolución a Mesa Negociadora do mesmo. El día 24 de marzo de 2015, siendo las 13:00h se reúnen en las oficinas de la empresa PORTO DIGUEZ, MARIA CARMEN, sitas en Cl. Castelao, 18-20 bajo de Villagarcía, (Pontevedra), las partes que a continuación se relacionan: 1.- Aprobar las tablas salariales para el año 2015.2.- Se adjuntan las tablas salariales para el año 2015. A Xefa Territorial, María Rita Peón Fernández.
PERIODO DE COBRANZA VOLUNTARIA PARA OS PADRÓNS DO IMPOSTO SOBRE BENS INMOBLES DE NATUREZA URBANA, ESPECIAL E IMPOSTO DE ACTIVIDADES ECONÓMICAS DO ANO 2015
ADMINISTRACIÓN LOCAL — Municipal — Vigo (Outros documentos, notificacións e informacións públicas, 03/09/2015)

Conforme co establecido no artigo 36 de Ordenanza fiscal xeral, aprobada por acordo do Pleno do día 25 de decembro de 1995 publicado no BOP 11 de decembro de 2009, e no uso das atribucións que me confiren, resolvo sinalar o período de cobranza voluntaria para os padróns do imposto Sobre Bens Inmobles de natureza Urbana, Especial e imposto de Actividades Economícas do ano 2015 dende o 1 de setembro ao 5 de novembro do ano 2015. Vigo, a 26 de agosto de 2015.—O Concelleiro Delegado de Orzamentos e Facenda, Jaime Aneiros Pereira.—O Titular do Órgano de Apoio a Xunta do Goberno Local, Manoel Xosé Lorenzo Penelas.
MODIFICACIÓN DE ORDENANZAS FISCAIS
ADMINISTRACIÓN LOCAL — Municipal — Sanxenxo (Ordenanzas e Regulamentos, 20/11/2015)

O Pleno do Concello, en sesión extraordinaria celebrada o 16.11.15, adoptou, entre outros, os seguintes acordos: Modificación da ordenanza reguladora da taxa por servizos de distribución de auga, gas, electricidade e outros abastecementos públicos incluídos os dereitos de enganche de liñas e colocación e utilización de contadores e instalacións análogas, cando ditos servizos ou subministros sexan prestados por entidades locais. Modificación da ordenanza reguladora da taxa da rede de sumidoiros Modificación da ordenanza fiscal reguladora da taxa de depuración de augas residuais. Os expedientes atópanse na intervención xeral para información pública e audiencia ás persoas interesadas, durante o prazo de trinta días hábiles para que podan presentar, no seu caso, reclamacións e suxerencias, de conformidade cos artigos 17 do R. D. L.2/2004 de 5 de marzo polo que se aproba o texto refundido da Lei reguladora das facendas locais e 49 da Lei 7/1985, de Bases de réxime local. Sanxenxo, 17 de novembro de 2015.—O alcalde, Gonzalo Gonzalo Pita.
EXPTE. IN661A 2011/10-4. SOLICITUDE DE ALDESA ENERGÍAS RENOVABLES DEGALICIA, S. L., PARA A INSTALACIÓN DO PARQUE EÓLICO ORREA (AGOLADA)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 09/07/2015)

En cumprimento do disposto na Lei 54/97, do 27 de novembro, do Sector Eléctrico; no Real Decreto 1955/00, do 1 de decembro, polo que se regula as actividades de transporte, distribución, comercialización, subministro e procedementos de autorización de instalacións de enerxía eléctrica; e na Lei 8/2009, do 22 de decembro, pola que se regula o aproveitamento eólico en Galicia, sométese a información pública, unha vez pasados os trámites ambientais, a solicitude de declaración de utilidade pública, en concreto, e a necesidade de urxente ocupación que iso implica, da empresa ALDESA ENERGIAS RENOVABLES DE GALICIA, S. L., das instalacións que a continuación se describen: O que se fai público para coñecemento xeral e dos propietarios dos predios e demais titulares de dereitos afectados que non chegaron a un acordo coa entidade solicitante, e que figuran na relación do Anexo que se inserta con esta resolución, así como ás persoas que sendo titulares de dereitos reais ou intereses económicos sobre os bens afectados fosen omitidos, para que poidan examinar o proxecto e preséntalas alegacións que consideren oportunas ó mesmo, nesta Xefatura Territorial sita na Avda. Fernández Ladreda n° 43 de Pontevedra (36003), no PRAZO DE TRINTA DÍAS, contados a partir da última publicación desta resolución ou notificación individual. Rematado dito prazo, o expediente, xunto coas alegacións recibidas, remitiranse á Dirección Xeral de Industria, Enerxía e Minas. Esta publicación faise igualmente para os efectos determinados polo artigo 59.4 da Lei 30/92 do 26 de novembro, do Réxime Xurídico das Administracións Públicas e do Procedemento Administrativo Común, cando os interesados sexan descoñecidos, se ignore o lugar ou o medio de notificación, ou ben, intentada a notificación non se puidese realizar. Pontevedra, a 25 de maio de 2015.—O Xefe Territorial, Ignacio Rial Santom é.
APROBACIÓN PROVISIONAL DO ORZAMENTO PARA O EXERCICIO ECONÓMICO 2015
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 24/09/2015)

Aprobado provisionalmente pola Xunta Veciñal desta Entidade Local Menor, en sesión ordinaria celebrada o día 2 de setembro do ano 2015, o Orzamento para o exercicio económico de 2015, cumprindo co disposto nos artigos 150.1 da Lei 39/88 de 28 de decembro, e 20.1 do RD 500/90 exponse ó público na Secretaría desta Entidade durante 15 días hábiles, contados dende o día seguinte a súa publicanción deste anuncio no BOP. Durante o citado prazo os interesados poderán examina-lo expediente e presenta-las reclamacións ante a Xunta Veciñal desta Entidade. O Orzamento considerase aprobado si durante o prazo indicado non se presentan reclamacións. Camposancos, a 9 de setembro de 2015.—O Alcalde Pedáneo, Lorena Lourdes Iram Elicegui Lopez Asiain.
ADXUDICACIÓN DA OBRA DE MELLORA DO ENTORNO DA PRAZA DE ABASTOS
ADMINISTRACIÓN LOCAL — Municipal — Porriño, O (Contratos administrativos, 04/11/2015)

Por decreto de Alcaldía de data 16 de outubro de 2015, procedeuse á adxudicación no procedemento da contratación da obra de “mellora dos accesos norte do parque empresarial das Gándaras”, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 20/15 a) Descrición do obxecto: Obra de “mellora do entorno da Praza de Abastos”, cofinanciado polo Fondo Europeo de Desenvolvemento Regional (FEDER), no marco do programa operativo Feder Galicia 2007-2013, ao abeiro da Orde do 31/12/14 pola que se establecen as bases reguladoras para a concesión, en réximen de concorrencia competitiva das suvencións aos concellos galegos para a mellora dos mercados municipais e prazas de abastos. a) Tramitación: urxente b) Procedemento: negociado sen publicidade. a) Orzamento total: 114.285,30 € (94.450,66 € máis 19.834,64 € en concepto de IVE) a) Data: 16/10/2015 b) Contratista: EXCAVACIONES Y CONSTRUCCIONES MANUEL PEREZ PORTELA SL c) Nacionalidade: Española d) Importe da adxudicación: 113.485,31 € (93.789,51 € máis 19.695,80 € en concepto de IVE) e) Formalización: 19/10/2015 www.contratosdegalicia.es O Porriño, 21 de outubro de 2015.—A Alcaldesa, Eva Garcia de la Torre.
BASES QUE REXERÁN OS PREMIOS AS RONDALLAS OU RANCHOS DE REIS QUE PARTICIPEN NOS ACTOS PROGRAMADOS CON MOTIVO DAFESTIVIDADE DE REIS 2016.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 18/12/2015)

Regulación dos premios das Rondallas ou Ranchos de Reis que participen nos actos programados con motivo da Festividade de Reis do ano 2016. Destínanse 4.000,00 €, con cargo a partida do orzamento 3341A480.01, para os premios as comparsas que participen nos actos programados con motivo da Festividade de Reis do ano 2016. O ser gasto de tramitiación anticipada, a concesión da subvención queda condicionada a existencia de crédito adecuado e suficiente no momento da resolución da concesión. Cada Rondalla participante recibirá un premio de 500,00 € ata o total do presuposto. Caso de superalo presuposto será repartido proporcionalmente entre as presentadas. Serán susceptibles de obter os premios regulados nestas bases as seguintes agrupacións: As Rondallas ou Ranchos de Reis deberán gardar unha unidade temática tanto no seu vestiario coma na súa actuación. Non se considerarán como Rondallas ou Ranchos de Reis con dereito a inscrición e participación aquelas que en anos anteriores repetiran, no substancial, o tema. Poderase excluír como beneficiario dos premios regulados nestas bases a todos aqueles que non acrediten as condicións mínimas esixidas. As Rondallas ou Ranchos de Reis que opten aos premios é condición imprescindibel solicitar a inscrición da Rondalla ou Ranchos de Reis no rexistro xeral de entrada do Concello (conforme modelo anexo), Alfonso XII, 2, 36800 Redondela. A data limite é o 5 de xaneiro de 2016. No momento de formalizar a inscrición farase constar: O día da celebración do desfile o xurado concederá os premios aos participantes levantando acta da actuación das mesmas e de ter cumprido os requisitos establecidos nas bases, e estará integrado por: Por outra banda, en tódolos demais aspectos os premios rexiranse pola ordenanza xeral de subvencións do Concello de Redondela. As bases publicaranse no Taboleiro de anuncios, na páxina web do Concello de Redondela e no BOP. Redondela, a 30 de novembro de 2015.—O Alcalde, Javier Bas Corugeira.
IN407A 2014/193-4. SOLICITUDE DE AUTORIZACIÓN ADMINISTRATIVA DE UNIÓN FENOSA DISTRIBUCIÓN SA, PARA CAMBIO SECCIÓN LAL812 EN LALÍN.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 26/02/2015)

Resolución do 4 de febreiro de 2015 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de LALÍN (expediente IN407A 2014/193-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 4 de febreiro de 2015.—O Xefe Territorial, Ignacio Rial Santomé.
DH. W36.47266. CMVMC CORUXO, SOLICITA AUTORIZACIÓN DE OBRAS DE RECUPERACIÓN DO ESPAZO MINEIRO ABANDOADO, NA ZONA DE POLICÍA DO REGATO CARBALLOSA, NO LUGAR DE ROTEAS, PARROQUIA DE CORUXO, VIGO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 16/10/2015)

A CMVMC Coruxo, con DNI V36759587 e enderezo Subida San Sebastián 23, solicita de Augas de Galicia co CIF: Q1500378C, a autorización de obras no lugar de Roteas, parroquia de Coruxo (San Salvador), Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47266 As obras solicitadas consisten na recuperación de espazo degradado en zona de canteira abandonada mediante aporte de terras de 20.488 m3 de volume, regularización de superficie, aporte de terra vexetal e plantación de especies arbóreas, en parcela de referencia catastral 54057. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 24 de xuño de 2015.—O Xefe da Área de Autorizacións e Concesións, Katixa Prodan Arbon.
IN407A 2015/100-4, SOLICITUDE DE UNIÓN FENOSA DISTRIBUCIÓN, S. A. DE AMPLIACIÓN DE POTENCIA DO CENTRO DE TRANSFORMACIÓN URBANIZACIÓN SAN BLAS (PONTEVEDRA)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 22/07/2015)

Resolución do 24 de xuño de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de PONTEVEDRA. (expediente IN407A 2015/100-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 24 de xuño de 2015.—O Xefe Territorial, Ignacio Rial Santomé.
MODIFICACIÓN DE CRÉDITOS 21/2015
ADMINISTRACIÓN LOCAL — Municipal — Moaña (Presupostos e cadros de persoal, 16/11/2015)

O Pleno do Concello de Moaña, en sesión ordinaria celebrada o día 28 de outubro de 2015, acordou aprobar inicialmente o expediente de modificación orzamentaria nº 21/2015 do Orzamento Xeral do Concello de Moaña, na modalidade de transferencia de crédito entre aplicacións pertencentes a distintas áreas de gasto nº 10/15. En cumprimento do disposto nos artigos 179.4 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o público na Intervención deste Concello, durante un prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. Moaña, 04 de novembro de 2015.—A alcaldesa, Leticia Santos Paz.
EXPOSICIÓN AO PÚBLICO DA ORDENANZA REGULADORA PARA A CONCESIÓNDE AXUDAS PARA O TRANSPORTE DO ALUMNADO QUE CURSA ESTUDOS FÓRA DO TERMO MUNICIPAL
ADMINISTRACIÓN LOCAL — Municipal — Rodeiro (Ordenanzas e Regulamentos, 04/11/2015)

Aprobada inicialmente polo Pleno do Concello, na sesión ordinaria celebrada o día 26 de outubro de 2015, a Ordenanza reguladora para a concesión de axudas para o transporte do alumnado do Concello de Rodeiro que cursa estudos fóra do termo municipal, de conformidade co disposto no artigo 49 da Lei 7/1985, de 2 de abril, reguladora das bases de Réxime Local, exponse ao público por espazo de trinta días, contados a partires do seguinte ao da publicación deste edicto no Boletín Oficial da Provincia, para que calquera persoa interesada poda consultala e formular as reclamacións ou suxestións que estimen oportunas. De non presentarse reclamacións ou suxestións durante dito período, entenderase definitivamente adoptado o acordo ata entón provisional, segundo o disposto no artigo 49 c) da devandita Lei. Rodeiro, 27 de outubro de 2015.—O alcalde, Luís López Diéguez.
NOMEAMENTO DE PERSOAL EVENTUAL
ADMINISTRACIÓN LOCAL — Municipal — Marín (Persoal, oposicións, 16/07/2015)

Por Resolución de Alcaldía de data 23 de xuño de 2015, foi nomeada como persoal eventual dona Monica Paola Nayla Abero Silupu, para o posto de “Secretaria particular- gabinete prensa”, a xornada completa, sendo as súas funcións as expresamente calificadas como de confianza, excluíndo as reservadas os funcionarios de carreira, cunha retribución bruta equivalente á percibida polos funcionarios da Subescala Administrativa deste Concello, de conformidade coas previsións establecidas na plantilla presupostaria. O que fai público para xeral coñecemento en cumprimento do disposto no art.104.3 da Lei 7/1985, Reguladora das Bases de Réximen Local. En Marín a 23 de xuño de 2015.—A Alcaldesa- Presidenta, María Ramallo Vázquez.